Jussi Halla-aho: Japani on tehnyt strategisen linjauksen - maahanmuutto ja väestönvaihto ei ole ratkaisu
Jussi Halla-aho: Japani on tehnyt strategisen linjauksen – maahanmuutto ja väestönvaihto ei ole ratkaisu
Japanin pääministeri Shinzo Abe. Kuva Wikimedia Commons / public domain
Perussuomalaisten puheenjohtaja, europarlamenttiedustaja Jussi Halla-aho puntaroi Facebook-sivullaan Japanin ja Euroopan maahanmuuttopolitiikan eroja.
”Kehittyneet länsimaat kuten EU-maat ja Yhdysvallat ovat omaksuneet hyvin yhtenäisen narratiivin väestön ikääntymisestä ja maahanmuutosta. Tämä narratiivi on hiukan kärjistettynä se, että huoltosuhdeongelma voidaan ratkaista kärräämällä kehitysmaista suuri määrä väestöä, joka ei koskaan työllisty tai alityöllistyy.
Aben ’liberalisointi’ on filosofialtaan kuitenkin hyvin erilaista kuin eurooppalainen maahanmuuttoajattelu, jossa kyllä ollaan puhuvinaan työntekijöistä mutta jossa oikeasti keskitytään tulijoiden sosiaaliturvaan, kulttuurisiin oikeuksiin ja perheenyhdistämiseen.
– Hallituksellani ei ole aikomusta ottaa käyttöön ns. maahanmuuttopolitiikkaa. Siitä me pidämme kiinni. Ennakkoehtoinamme on, että maassaolon kesto on rajattu, ja että työhön tulevilla ihmisillä ei lähtökohtaisesti ole oikeutta tuoda perheenjäseniään.
Sanalla sanoen: Japanin suunnitelmana on kaikissa oloissa ja haasteista huolimatta pysyä jatkossakin japanilaisena. Japanissa on reilut kaksi miljoonaa ulkomaalaista, 1,6% väestöstä. Näistä suurin osa on kiinalaisia ja korealaisia, japanilaisen kanssa naimisissa olevia filippiinoja tai enimmäkseen japanilaista alkuperää olevia brasilialaisia.”
Jussi Halla-ahon Facebook-sivu
Tagitdemografia EU Eurooppa Japani maahanmuutto